stanford-oval/wikipedia huggingface dataset:
ה'תע"ג
נולדו

הרב יונה נבון, שד"ר ומחבר הספר "נחפה בכסף", רבו של החיד"א.
נפטרו

ט' בתשרי - הרב יונה לנדסופר, מרבני בוהמיה, מחבר שו"ת מעיל צדקה (נולד ב-ה'תל"ח)
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דיני מחשבים

דיני מחשבים כוללים חוקים אחדים שנחקקו במיוחד לשם הסדרת השימוש במחשבים, ובעיקר יישומה של החקיקה הכללית לבעיות המיוחדות שמציגה הטכנולוגיה החדשה של המחשבים.
מאפיינים של דיני המחשבים

כעיקרון, החקיקה הכללית, זו שהתפתחה במשך מאות שנים, כגון דיני קניין רוחני ודיני לשון הרע, תקפה גם ביחס לפעילות באמצעות מחשב. כשם שמפרסם לשון הרע בספר, בעיתון או בנאום פומבי עלול להיתבע על ידי הנפגע ולהימצא חייב, הרי גורל דומה צפוי למפרסם לשון הרע באמצעות האינטרנט.
עם זאת, מחשבים מעמידים שאלות ייחודיות, שמצריכות תשובה של מערכת המשפט ושל המחוקק. דוגמאות אחדות:
זכות הקניין: כאשר אדם נכנס לבית וגונב ממנו רכוש, זו פגיעה ברורה בזכות הקניין של בעל הבית, שאינו יכול להשתמש ברכושו. האם פריצה למחשב והעתקת מידע ממנו, בצורה שלא נפגעה כלל יכולתו של בעל המידע להמשיך ולהשתמש בו, מהווה אף היא פגיעה בזכות הקניין? בראייה רחבה יותר, נדרשת התייחסות לפשעי מחשב, שהם פשעים משני סוגים: פשעים המתבצעים באמצעות מחשב, כגון הונאה באמצעות מחשב, ופשעים המתבצעים כנגד המחשב והמידע המאוחסן בו, כגון הפצת וירוסים.
אדם היושב בישראל מפרסם לשון הרע באמצעות שרת אינטרנט שנמצא בארצות הברית, שאליו הוא מתחבר באמצעות ספק גישה לאינטרנט הנמצא אף הוא בישראל, ומחובר לארצות הברית דרך שרת הנמצא בבריטניה. באיזה מדינה ניתן לתבוע את מפרסם לשון הרע?
האם לספק היושב בישראל מותר, באמצעות אתר אינטרנט המאוחסן בישראל, למכור מוצר מסוים גם לתושבי צרפת, כאשר בצרפת ישנו ספק שקיבל זכות בלעדית למכירת מוצר זה בצרפת?
דיני הראיות: האם פלט של מחשב ייחשב כראיה, בדומה ליחס הניתן לנייר כתוב או חתום בכתב יד? לשאלה זו חשיבות רבה, משום שמסמכים רבים ומידע רב נשמרים במאגרי נתונים, כך שיש נוחות רבה בקבלתם כראיה, ומצד שני, קל מאוד לזייף פלט מחשב.
מתי ניתן להפקיע בעלות על שם מתחם באינטרנט, בנימוקים של הגנה על סימן מסחר?
חוקי מחשבים בישראל

חוקים אחדים נחקקו במדינת ישראל במיוחד לשם הסדרת השימוש במחשבים והגדרת עבירות מחשב. חוקים אלה הם:
חוק המחשבים, התשנ"ה-1995: מגדיר פעולות מסוימות במחשבים כעבירות פליליות.
חוק חתימה אלקטרונית, התשס"א-2001: קובע את הכללים לפיהם חתימה אלקטרונית על מסר אלקטרוני (כגון הודעת דואר אלקטרוני), תחייב כחתימה רגילה על מסמך מודפס.
תקנות השקעות משותפות בנאמנות (כללי דיווח על היערכות לפתרון בעיית באג 2000) (הוראת שעה), התשנ"ט-1999: קבעו את אופן היערכותן של קרנות נאמנות ל"באג 2000".
תקנות ניירות ערך (חתימה ודיווח אלקטרוני), התשס"ג-2003: מסדירות את אופן הגשתם של דיווחים לרשות ניירות ערך באמצעות מסר אלקטרוני.
בחוק הגנת הפרטיות, התשמ"א-1981, נכלל סימן א' בפרק ב', העוסק בכללי ניהולם של מאגרי מידע.
חוק סמכויות לשם מניעת ביצוע עבירות באמצעות אתר אינטרנט, התשע"ז-2017: החוק מקנה לרשויות כלים למניעת ביצוע עבירות באמצעות אתר אינטרנט.
חוקי מחשבים בישראל > חוק המחשבים

המניעים לחקיקתו של חוק המחשבים מוצגים בדברי ההסבר להצעת החוק:
הצורך בחקיקת חוק שיאגד בתוכו את מכלול ההיבטים הנוגעים למחשב התעורר מהטעמים האלה:
בחוק המחשבים נקבעה ענישה פלילית של משלוש ועד חמש שנות מאסר לאדם העושה אחת מפעולות אלה:
משבש את פעולתו התקינה של מחשב או מפריע לשימוש בו.
מוחק חומר מחשב, גורם לשינוי בו, משבשו בכל דרך אחרת או מפריע לשימוש בו.
עושה פעולה לגבי מידע כדי שתוצאתה תהיה מידע כוזב או פלט כוזב.
חודר שלא כדין לחומר מחשב הנמצא במחשב. בית המשפט העליון פירש חדירה כ"שימוש במחשב בהיעדר הסכמת בעליו".
יוצר תוכנה זדונית או מפיץ אותה בזדון.
במסגרת חקיקתו של חוק זה תוקנה פקודת הראיות, ונקבעו בה התנאים לקבילותו של פלט מחשב כראיה, ותוקנה פקודת סדר הדין הפלילי (מעצר וחיפוש) כך שתאפשר גם חיפוש במחשב.
חוקי מחשבים בישראל > זכויות יוצרים

כשם שליוצרה של יצירה מודפסת נשמרות זכויות יוצרים, כך נכון הדבר לגבי יצירה שכל קיומה הוא באתר אינטרנט. הקלות שבה ניתן לפגוע בזכויות יוצרים באינטרנט, באמצעות העתקת מלוא תוכנו של אתר תוך דקות ספורות, עושה את העבירה נפוצה יותר באמצעי תקשורת זה, אך אינה מורידה מחומרתה.
ההגנה המקובלת לתוכנה ניתנת אף היא באמצעות הגנה על זכויות יוצרים, אף שתוכנה אינה יצירה ספרותית במובן הפשוט של המילה. כדי להסיר ספק בעניין זה תוקנה פקודת זכויות יוצרים בשנת 1988, ונקבע בה במפורש: "לעניין זכות יוצרים, דין תוכנה של מחשב כדין יצירה ספרותית כמשמעותה בחוק זכויות יוצרים 1911". בהתאם לגישה זו ניתנו בבתי משפט בישראל פסקי דין אחדים שבהם הורשעו מעתיקי תוכנה. לעיתים משתמשים מפתחי תוכנה גם בהגנה הניתנת לפטנט, באמצעות רישום פיתוח ייחודי כפטנט.
חוקי מחשבים בישראל > חוק הגנת הפרטיות

חוק הגנת הפרטיות הוא חוק כללי, העוסק בהגנת פרטיותו של אדם. פרקים ב' וד' לחוק זה עוסקים בהגנת הפרטיות במאגרי מידע ממוחשבים. החוק מחייב רישומו של כל מאגר מידע המכיל מידע אישי אצל רשם מאגרי המידע במשרד המשפטים. בעליו של מאגר המידע נדרש להגן עליו לבל יועבר ממנו מידע למי שאינו מורשה לכך, ובפרט נדרשת הגנה למידע רגיש, המוגדר כ"נתונים על אישיותו של אדם, צנעת אישותו, מצב בריאותו, מצבו הכלכלי, דעותיו ואמונתו".
חוקי מחשבים בישראל > חוק חתימה אלקטרונית

חוק חתימה אלקטרונית קובע את הכללים לפיהם חתימה אלקטרונית על מסר אלקטרוני (כגון הודעת דואר אלקטרוני), תחייב כחתימה רגילה על מסמך מודפס. על מטרתו ועקרונותיו של חוק זה עומדים דברי ההסבר להצעת החוק:
בעולם המשפט, מושג ה"חתימה" הוא מושג בעל משמעות מתחום דיני החוזים והראיות, אשר זכה לפרשנויות שונות. בעידן הטכנולוגי המתפתח, ניתן לבצע את החתימה בדרכים שונות מאשר בעבר, ולכן מתעורר צורך לעגן את האפשרויות הטכנולוגיות בחקיקה.
החתימה על מסמך נועדה להשיג כמה מטרות, אותן יש להבטיח גם כאשר החתימה מתבצעת באמצעים אלקטרוניים. מטרה אחת היא מתן ביטוי לכוונתו של החותם ולגמירות דעתו, וזאת על ידי גילוי אובייקטיבי לכך שאכן התכוון לחתום על המסמך הנדון ולאשר את תוכנו. מטרה נוספת היא זיהוי החותם עצמו, על ידי שיוך חתימה מסוימת לאדם מסוים.
מטרתו העיקרית של החוק המוצע היא להגביר את הוודאות לגבי פעולות המתבצעות באופן אלקטרוני על ידי הבטחת זהותם של החותמים באמצעים אלקטרוניים מסוימים, והכרה במעמדם הראייתי של חתימות אלה. חוסר הוודאות מתעורר במיוחד בהתקשרויות דרך רשת האינטרנט, שהיא רשת תקשורת פתוחה, המתאפיינת בהיעדר זיהוי הדדי ובהיעדר קשר ישיר בין הצדדים המתקשרים בעסקה.
חוקי מחשבים בישראל > חוק סמכויות לשם מניעת ביצוע עבירות באמצעות אתר אינטרנט

החוק מקנה לרשויות כלים למניעת ביצוע עבירות באמצעות אתר אינטרנט.
פסקי דין רלוונטיים

פסקי דין אחדים עסקו בסוגיות הקשורות לשימוש במחשבים:
חיוב ספק גישה לאינטרנט למסור כתובות IP של גולשים שפרסמו דברי דיבה לכאורה: במרץ 2010 דחה בית המשפט העליון תביעה של אדם שנפגע מטוקבק אנונימי, לחשוף את פרטיו של כותב הטוקבק, כדי שיוכל לתבוע אותו לדין בגין לשון הרע.
מאמר שיש בו לשון הרע פורסם באינטרנט באמצעות אתר המוחזק על גבי שרת בחו"ל. נקבע שעקב היות השרת בחו"ל אין תחולה לדיני העונשין של ישראל על המעשה.
פיצוי בגין פרסום כוזב באתר אינטרנט הפועל ללא נקיטת אמצעי זהירות, תוך פגיעה בשם הטוב.
ש"ס נגד פינס, הלכה של השופט חשין שקובעת כי הדינים הרגילים שקיימים אינם מתאימים לעולם הרשת והמחשבים וכי יש לקבוע בחוק דינים ספציפיים לתחום המחשבים.
לקריאה נוספת

נעמי אסיא, דיני מחשבים - הלכה למעשה, הוצאת נ.ד.י.ר. מחשבים.
איריס מרקוס, תקשורת, מחשבים, אינטרנט והרשתות החברתיות, הוצאת "אוצר המשפט".
הערות שוליים

↑  רע"פ 8464/14 מדינת ישראל נ' ניר עזרא, ניתן ב־15 בדצמבר 2015
↑  רע"א 4447/07 רמי מור נ' ברק אי.טי.סי., ניתן ב־25 במרץ 2010
↑  ק.פ. 117/00 סטיבן רמב"ם נ' מרדכי מרק לוי ואח'
↑  רע"א 1700/10 אבי רועי דוביצקי נ' ליאב שפירא, ניתן ב־20 במאי 2010
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
האסכולה הקרטוגרפית של מיורקה

פרט של האטלס הקטלאני, שושנת הרוחות הראשונה המתוארת על מפה. כוכב הצפון מסמן את הצפון
האסכולה הקרטוגרפית של מיורקה הוא השם שניתן על ידי היסטוריונים לקבוצת קרטוגרפים, קוסמוגרפים ובוני אמצעי ניווט יהודים שפעלה באי מיורקה ובקטלוניה בין המאות 13 עד 15, עת גורשו יהודי ספרד.
רקע היסטורי

עד שנת 1231 הייתה מיורקה ממלכה מוסלמית עצמאית, לאחר מכן, עד שנת 1344 ממלכה עצמאית נוצרית ומשנת 1344 סופחה באופן קבוע לממלכת אראגון.
באי מיורקה, הגדול מבין האיים הבלאריים השוכנים במערב הים התיכון כ-300 ק"מ מחופה המזרחי של ספרד, פעלו לאורך כל התקופות סוחרים מוסלמים ויהודים שניהלו חיי מסחר ענפים ושוקקים בים התיכון עם איטליה, מצרים ותוניסיה והחל מהמאה ה-14, באוקיינוס האטלנטי, עם אנגליה וארצות השפלה.
מפות אסכולת מיורקה

הדרישה למפות שייט הייתה רבה. רמון ליול, איש מדע, מיסיונר ופילוסוף נוצרי מהאי מיורקה, אשר נדד ברחבי העולם במטרה לקרב את האוכלוסיות לנצרות, כלל מפה ימית בין כלי הניווט ההכרחיים למסעותיו. בשנת 1354, מלך אראגון פדרו הרביעי ציווה שכל האוניות המפליגות תחת דגלו תצטיידנה בשתי מפות.
מרב המידע עליו התבססו המפות נאסף מדיווחים של ימאים שהפליגו באגן הים התיכון או בין הים התיכון לאוקיינוס האטלנטי ועל מידע אסטרונומי. הקרטוגרפים היהודים צברו ידע רב במיוחד בשל גישתם לכתבים בשפה העברית והערבית. הידע של אסכולת הקרטוגרפיה של מיורקה התרחב בהדרגה בעקבות התרחבות שליטתה של ממלכת אראגון באגן הים התיכון במאות 13 ו-14.
הקרטוגרפים של מיורקה פיתחו טכניקות קרטוגרפיות ייחודיות. מפותיהם שקיבלו את השם "פורטולאנו", מונח איטלקי הנגזר מהמילה הלטינית portus שפירושה נמל, היו מדריכי ניווט חופים ונמלים שהתמקדו באזור מוגדר, כגון אגן הים התיכון, האוקיינוס האטלנטי לכיוון האיים הקנריים או לכיוון אנגליה. המפות היו מפורטות ומדויקות מאוד ושימשו לניווט באופן כללי ובפרט לתכנון נתיבים ימיים באמצעות מצפן. לדוגמה נוצרו מפות שתיארו נתיבי שייט בים הפתוח מליגוריה לקורסיקה, מסיציליה לכרתים, ומרודוס לקפריסין.
התכונות שאפיינו את מדריכי הנמלים שהופקו במיורקה הן:
הוספת שושנת רוחות בצורת מצפן המצביעה לכיוון צפון, ועריכת המפה בהתאם.
הוספת רשת קואורדינטות בנויה על אוסף שושנות רוחות (Rhumbline or Windrose network) המאפשרת חישוב מדויק של המרחק בין שתי נקודות ותכנון נתיבי שייט.
המפות צוירו בסגנונות שונים בהתאם לייעודן. מפות אחדות הכילו מידע על המסחר והניווט יחד עם פרטים על המצב המדיני והכלכלי של האזור. אחרות הכילו רק מידע ימי. בניגוד למפות הנמלים והניווט הרגילות הן תיארו לא רק את אזור החוף אלה גם את פנים הארץ וכללו גם מידע גאוגרפי על הרים ונהרות, ערי חומה, שליטים מקומיים, דגלים וסמלים של ממלכות ומקראות. הכשרתם של הקרטוגרפים נעשתה בסדנאות, דוגמת הסדנאות של יהודה קרשקש ושל פֶּרֶה רוֹסֶל, דבר שהבטיח סגנון אחיד, שימוש חוזר בסמלים ובצבעים (ים סוף נצבע באדום, ערים מוסלמיות סומנו בכיפות בצבע תכלת). המפות נצבעו בצבעי מים וקושטו באותיות זהב או כסף. בשל רמתן האומנותית הגבוהה חלקן הוזמנו כמתנות והפכו עם הזמן לפרטי אספנות מבוקשים.
מפות מפורסמות של אסכולת מיורקה > המפה של אנג'לינו דוּלצֶרְט

המפה הידועה הראשונה בסגנון אסכולת מיורקה שורטטה על ידי אנג'לינו דולצרט (אנ') בשנת 1339. היא כוללת את כל יבשת אירופה, חלק מצפון אפריקה וחלק מהים הכספי. באוקיינוס האטלנטי מצוירים האיים האזוריים והקנריים וחלק בחופי אפריקה, דרומית למרוקו, דבר המצביע על כך שהאזור היה מוכר לשייטים ולקרטוגרפים הספרדים באותה תקופה.
בעבודה מוקדמת זאת, נמצאים כל המאפיינים הייחודיים של אסכולת הקרטוגרפיה של מיורקה. הציורים המרהיבים תיארו באופן מפורט את הגאוגרפיה של האזור וכללו דמויות זעירות של בני אדם. המפה לוותה בהסברים בשפה הלטינית.
מפות מפורסמות של אסכולת מיורקה > האטלס הקטלוני של אברהם ויהודה קרשקש

האטלס הוזמן על ידי פדרו הרביעי, מלך אראגון לפי בקשתו של מלך צרפת שרל החמישי. אברהם קְרְֶשׂקֶשׂ ובנו יהודה נדרשו לכלול במפות "כל מה שנמצא במזרח ובמערב ובמיוחד כל מה שקיים מערבה ממיצרי גיברלטר".
אברהם ויהודה קְרְֶשׂקֶשׂ עבדו על האטלס במשך שנתיים בין השנים 1373 - 1375. במקור האטלס היה מורכב משישה לוחות עץ עליהם נמתחו יריעות קלף. במרוצת השנים, בשל הבלאי, היריעות חולקו לשנים עשר עמודים שהורכבו על לוחות בצורת מסך.
ארבעה מדוך שנים עשר העמודים כוללים מידע קוסמוגרפי וימי, הם מסבירים את תפיסת העולם, מציגים מידע אסטרונומי ואסטרולוגי ומידע על לוח השנה, השמש, הירח, המזלות, הגאות והשפל.
שמונה העמודים הנותרים מרכיבים את המפה עצמה.
האטלס תיאר את שלוש היבשות הידועות באותה התקופה וכלל את המידע העדכני ביותר על אסיה ועל סין. הממלכה המונגולית הוצבה במיקומה הנכון במרכז אסיה, וניתן פירוט אף לגבי ערים מסוימות בסין.
האטלס תיאר בצורה מפורטת ומדויקת את חופי הים התיכון ואת חופי האוקיינוס ההודי ובמיוחד את המקומות בשליטת ממלכת אראגון. ערים נוצריות צוינו על ידי צלב בעוד שערים מוסלמיות צוינו על ידי כיפה כחולה..
מפות מפורסמות של אסכולת מיורקה > המפות של מצ'יה דה וילדסטס

מצ'יה דה וילדסטס (פור') היה יהודי מומר. המפה שערך בשנת 1413 מתארת את האוקיינוס האטלנטי, הים התיכון, ים סוף, חלק מהים הכספי, המפרץ הפרסי והים הבלטי. המפה עשירה בציורי הרים, מלכים, בעלי חיים ומלווה בתיאורים בקטלאנית ובניב של האי מיורקה. איים ודגלים אחדים צבועים בצבע זהב והימים צבועים בצבע כחול עז, פרט לים האדום הצבוע באדום.
במפה מידע עדכני על איי האוקיינוס האטלנטי ועל נתיבי המסחר של שיירות הגמלים אשר סחרו במלח תמורת זהב לאורך הנהרות סנגל, נילוס וניז'ר.
ידועה גם מפה נוספת שערך בשנת 1423.
מפות מפורסמות של אסכולת מיורקה > המפות של גבריאל דה ואלסקה

גבריאל דה ואלסקה (אנ') היה בן למשפחה יהודית שהתנצרה. קיימות שלוש מפות חתומות על ידו (1439, 1447, 1449) ושתי מפות נוספות המיוחסות לו (1440, 1447).
המפה המפורסמת ביותר היא זאת שצוירה בשנת 1439. היא כוללת את התגליות החדשות של הספינות שנשלחו על ידי אנריקו הספן, מלך פורטוגל, למערב אפריקה ולאיי האוקיינוס האטלנטי.
גלריית תמונות

מפה של גבריאל דה ואלסקה משנת 1447
מפה של מצ'יה דה וילדסטס משנת 1413
חלק מהמפה של אנג'לינו דלאורטו משנת 1325
הערות שוליים

↑  Majorcan Cartographer School
↑  Mallorcan School of Cartography. Background., www.mallorcaincognita.com
↑  Ballandalus, Cartography, Maritime Expansion, and “Imperial Reality”: The Catalan Atlas of 1375 and the Aragonese-Catalan Thalassocracy in the Fourteenth Century, Ballandalus, ‏2014-08-27 (באנגלית)
↑  The Mallorcan School of Cartography < Archive 1999-2003 < News < Mallorca @ MallorcaWeb, www.mallorcaweb.com
↑  Tina Sabater Rebassa, Antònia Juan Vicens, Magdalena Cerdà Garriga, Las cartas náuticas de la escuela cartográfica mallorquina, Pages: 331-342
↑  ESPAÑA ILUSTRADA: ESCUELA CARTOGRÁFICA MALLORQUINA, ESPAÑA ILUSTRADA
↑  #235 Catalan Atlas | Cartographic Images, www.myoldmaps.com
↑  1413 Portolan chart by Mecia de Viladestes
↑  Gabriel de Vallseca portolan
חלק מהאטלס הקטלאני שנוצר על ידי הקרטוגרף של מיורקה אברהם קרסק בשנת 1375
השיירה של מרקו פולו מהאטלס הקטלאני
הדבר (מכשיר האזנה)

רפליקה של סמל החותם הגדול של ארצות הברית עם מכשיר ההאזנה, המוצגת במוזיאון הקריפטולוגיה של ה-NSA במרילנד
הרפליקה של סמל החותם הגדול כשהיא פתוחה ובה נראית רפליקה של "הדבר", עם אנטנה המחוברת לגליל מתכתי קטן
הַדָּבָר (באנגלית: The Thing), מוכר גם בתור מכשיר ההאזנה שבחותם הגדול (באנגלית: The Great Seal bug) היה מכשיר האזנת סתר סמוי, שהושתל בידי ברית המועצות כשהוא מוסתר בתוך גילוף עץ של סמל החותם הגדול של ארצות הברית במשרדו של שגריר ארצות הברית במוסקבה והיה תלוי שם במשך כ-7 שנים, מ-1945 ועד 1952.
תיאור המכשיר

"הדבר" היה מורכב מגליל מתכתי קטן, בקוטר של כ-2.4 ס"מ וגובה של כ-1.7 ס"מ, אליו חוברה אנטנה שאורכה כ-23 ס"מ. הגליל תפקד כמיקרופון: בתוכו הייתה מותקנת ממברנה מתכתית דקיקה שהותקנה בסמוך ללוחית קבועה בגליל, כך שרטט הממברנה בתגובה לגלי הקול בחדר שינה את הקיבול בין הממברנה ללוחית. מבנה הגליל יצר מעגל תהודה חשמלי, עם תדירות תהודה של כ-1700 מגה-הרץ. כדי להאזין לנעשה בחדר, היה צריך לשדר גלי רדיו אל המכשיר בתדר התואם את תדירות התהודה, מבניין או רכב סמוך. הגל המוחזר הושפע מרטט הממברנה, וכך אפנן את גל הקול שפגע בממברנה וחשף את הנאמר בחדר.
החידוש המרכזי במכשיר ההאזנה כמו "הדבר" היה בהיותו מכשיר האזנה פסיבי, שאינו דורש סוללה חשמלית או מקור אנרגיה אחר ואינו משדר בעצמו (אלא רק מחזיר גל רדיו המשודר אליו). תכונות אלה העניקו לו אורך חיים ארוך והיקשו מאוד על גילוי שלו באמצעים שהיו מקובלים אז בחיפוש אחר אמצעי האזנה.
היסטוריה

מכשיר ההאזנה פותח על ידי הממציא הסובייטי לב סרגייביץ' טרמן בזמן שהיה כלוא בשאראשקה ועבד על פיתוח אמצעי ריגול לדרישת השלטונות.
ב-4 באוגוסט 1945 הגישה משלחת של חברי תנועת נוער, פיונירים, שי לשגריר ארצות הברית אברל הארימן לקראת סיום מלחמת העולם השנייה, תבליט עץ מהודר של סמל החותם הגדול של ארצות הברית, אשר בתוכו הוחבא מכשיר ההאזנה. התבליט נתלה על הקיר בחדר העבודה של השגריר במעונו בבית ספאסו, ונשאר תלוי שם כשבע שנים. בסתיו 1951 החלו להתעורר חשדות בדבר קיומם של אמצעי האזנה בבית השגריר, לאחר שקצין בריטי קלט במקלט הרדיו שלו שיחה בין דיפלומטים בריטים, וכעבור זמן אירע אירוע דומה לקצין אמריקאי. מכשיר ההאזנה נמצא בסופו של דבר ב-12 בספטמבר 1952, בשעה שהרוסים האזינו לשגריר ג'ורג' קנאן מקריא טקסט לא מסווג כדי לאפשר את סריקת החדר לאמצעי האזנה.
למחרת נשלח המכשיר לארצות הברית, ונמסר לבדיקה מקיפה במעבדות ה-FBI.
דבר גילויו של מכשיר ההאזנה נשמר בסוד עד 26 במאי 1960, אז התכנסה מועצת הביטחון של האומות המאוחדות לדרישת ברית המועצות כדי לדון בטענות לריגול אמריקאי בעקבות הפלתו של מטוס הריגול U-2. שגריר ארצות הברית לאו"ם הנרי קבוט לודג' הבן טען בדיון כי גם ברית המועצות עוסקת בריגול נגד האמריקאים, וכהוכחה לדבריו הציג את תבליט החותם הגדול ומכשיר ההאזנה שבתוכו.
הערות שוליים

1 2  דו"ח הבדיקה של ה-FBI‏, Drawings and Photographs - Russian Resonant Cavity Microphone,‏ 4 בדצמבר 1952 (שוחרר לפרסום לאחר הסרת הסיווג הביטחוני ב-24 באפריל 2019), באתר Crypto Museum (באנגלית)
↑  History of the Bureau of Diplomatic Security of the United States Department of State, October 2011, pages 136-137
↑  מועצת הביטחון דחתה הצעת בריה"מ לגנות את ארה"ב, בעמוד הראשי של הארץ, 27 במאי 1960
דלקת דרכי השתן התחתונות בחתול

דלקת דרכי השתן התחתונות בחתול היא מחלה נפוצה בקרב חתולים בוגרים. המחלה מתבטאת בבעיות שונות בדרכי השתן העלולות להוביל לחסימתה המוחלטת של מערכת השתן, אשר מובילה למוות אם אינה מטופלת כראוי.
הדלקת יכולה לקרות לשני המינים, אך היא יותר מסוכנת אצל זכרים מכיוון שצינור השופכה שלהם ארוך וצר יותר ולכן נוטה יותר להיסתם. לחתול שחלה בדלקת יש סיכויים גבוהים לחלות בה שוב.
תסמינים

גחינה ממושכת ומאמצים גדולים להשתין
ביקורים תכופים בארגז החול או סירוב לעזוב את האזור שלו
השתנה מחוץ לארגז החול
הטלת כמות קטנה של שתן בכל ניסיון
דם בשתן
יללות, צרחות ושאר קולות
חתולים זכרים עלולים לסבול מחסימה מוחלטת של צינור השופכה, המובילה להתנפחות של שלפוחית השתן עד כדי כאב. לאחר מספר שעות מתרחש כישלון כלייתי, המוביל לאורמיה (זיהום הדם בשתנן). חתול זכר עשוי לדחוף החוצה את הפין שלו. החתול עשוי להתבודד, להפסיק לאכול ולשתות ולהקיא. אחר כך הוא נעשה תשוש ומתעלף עקב הצטברות רעלנים בדמו. זהו מצב חירום שמוביל למוות אם אינו מטופל על ידי וטרינר.
גורמים

מצבים המובילים לדלקת בשלפוחית השתן או ללחץ על צינור השופכה עשויים להוביל למחלה. בין מצבים אלה:
טראומה
לחץ פסיכולוגי
עיוות מולד של מערכת השתן
גביש סטרוביט - החומר הנפוץ ביותר שגורם לחסימת צינור השופכה
אבנים בכליות או בשלפוחית השתן - מסטרוביט או ממינרלים אחרים
היווצרות "פקק" מליחה או מתאי דם
בעיות נוירולוגיות
התייבשות
משקל-יתר
זיהום דלקתי
גידול
הימנעות מכוונת מהשתנה - התנהגות שכיחה אצל חתולים שאין להם מקום מתאים להטיל בו שתן
המחלה יכולה לנבוע גם משילוב של גורמים אלה. דיאטה של מזון יבש עם רמות גבוהות של מגנזיום או מינרלים אחרים וערך הגבה גבוה, בשילוב עם צריכה בלתי מספקת של מים, עשויה להוביל להיווצרות משקעים בדרכי השתן התחתונות. עם זאת, גורמים אלה משפיעים בצורות שונות על כל חתול. רוב החתולים יכולים לעמוד בדיאטה של מזון יבש, בלי לחלות בדרכי השתן.
טיפול

בשופכה חסומה יש לטפל באופן מיידי. יש להסיר את ה"פקק" ולרוקן את השלפוחית. עיסוי עדין של הפין עשוי לפתוח את החסימה, ולעיתים צריך להשתמש בצנתר לריקון השלפוחית. כדי לרפא את הזיהום הדמי מבצעים בחתול עירוי. אחרי כן מתחילים לעיתים בטיפול אנטיביוטי ובדיאטה מיוחדת הכוללת מזון דל במגנזיום ורמת חומציות גבוהה יותר. לעיתים נדרש ניתוח לחתולים עם נטייה לחסימה, בו מתוקנים מומים במערכת השתן. במקרים חמורים הניתוח עשוי לכלול הסרה של הפין.
הבנק המרכזי של בחריין

| --- | --- |

אין תמונה חופשית
 מטה מרכזי:  מנאמה, בחריין
 הקמה:  1973
 נגיד:  Rasheed Mohammed Al Maraj 
 מדינה:  בחריין בחריין
 מטבע:  דינר בחרייני
 קוד ISO 4217:  BHD
 קודמו:  הסוכנות המוניטרית הבחריינית
 www.cbb.gov.bh
 
הבנק המרכזי של בחריין (בערבית: مصرف البحرين المركزي) הוא הסמכות המוניטרית העליונה והבנק המרכזי במדינת בחריין.
מבנה הבנק ממוקם בבירת בחריין, מנאמה, וכולל בחובו אוסף עשיר של מוצרי זהב וכסף, אשר מקורו החל משנת 653 לספירה.
הבנק המרכזי של בחריין נוסד בשנת 1973, וזאת תחת השם "הסוכנות המוניטרית הבחריינית", זמן קצר לאחר שבחריין זכתה בעצמאות מבריטניה. החל משנת 2006, ובעקבות צו מס' 64 מטעם שלטונות בחריין, הפכה הסוכנות באופן רשמי לבנק הלאומי של בחריין, וזכתה למלוא הסמכויות המוענקות לבנק מרכזי ברחבי העולם.
במסגרת תפקידו של הבנק המרכזי של בחריין נכללים תחומי האחריות הבאים:
יישום מדיניות מוניטרית לאומית, וזאת על מנת להבטיח צמיחה כלכלית ויציבות מוניטרית במדינה
פיקוח על פעילותו של המגזר הבנקאי במדינה
ניהול יתרות מטבע החוץ של המדינה.
ראו גם

דינר בחרייני
הערות שוליים

↑  DECREE NO . (64) OF 2006 WITH RESPECT TO PROMULGATING, THE CENTRAL BANK OF BAHRAIN AND FINANCIAL INSTITUTIONS LAW
| --- | --- |
בקרת זהויות :  BnF: cb15551201w (data)  ISNI: 0000 0001 1088 3060  LCCN: no2007052040  VIAF: 129422945   WorldCat (עם VIAF): 129422945
הבית הקטן ביותר באמסטרדם

| --- | --- |

 מידע כללי
 סוג:  בית מגורים
 כתובת:  רחוב אודה הוג 22 (Oude Hoogstraat)
 מיקום:  אמסטרדם
 מדינה:  הולנד
 מידות
 קומות:  4
 קואורדינטות:  52°22′16″N 4°53′52″E﻿ / ﻿52.37111°N 4.89778°E﻿ / 52.37111; 4.89778
  (למפת אמסטרדם מוגדלת) הבית הקטן ביותר באמסטרדם(למפת אמסטרדם רגילה) הבית הקטן ביותר באמסטרדם
 
הבית הקטן ביותר באמסטרדם (בהולנדית: Het Kleinste Huis - הבית הקטן) מצוי ברחוב אוד הוג 22 (Oude Hoogstraat), בלב העיר העתיקה של אמסטרדם, בירת הולנד. כינויו של הבית בן ארבע הקומות בא לו ממידותיו הקטנות - רוחב של 2.02 מטרים ואורך של 5 מטרים. עם הלבנים מהן הוא עשוי, גגו המשופע וה"מדרגות" שבראש החזית, הבית הוא דוגמה מיניאטורית לבתי התעלה המפורסמים של אמסטרדם ולאדריכלות המסורתית של העיר.
כיום רשום הבית כאתר מורשת לאומית (rijksmonument) בהולנד, ותיירים נוהגים לפקוד אותו. בקומה הראשונה נמצאת חנות ששימשה לאורך השנים תחומים ועסקים שונים, וכיום קיימת בה חנות תה קטנה. צמוד לבית בנוי שער מפואר המוביל לכנסייה הוולונית העתיקה של אמסטרדם, ומיד אחרי השער נמצא בית הודו המזרחית.
היסטוריה

עד שנת 1733 שכן במספרים 20 ו-22 בית בשם "king david", על שם דוד המלך. בשנה זו נקנה הבית, ובמהלך חמש השנים הבאות נהרס והוחלף בבניין אחר. עיריית אמסטרדם רכשה שארית של המגרש בשטח של כ-10 מטרים רבועים, ועליו בנתה את הבית הקטן. קיומו של הבית מוזכר לראשונה במסמך רשמי משנת 1738, וב-1742 הושכר הבית ליצרן שעונים בשם ז'אן טנקינג, תמורת 150 פלורינים לשנה. בתחילה כלל הבית קומה אחת בלבד, ורק בין השנים 1768 ו-1787 נוספו לו שתי קומות ועליית גג.
ה'תע"ב

ה'תע"ב (5,472) ובקיצור תע"ב – היא שנה עברית  אשר החלה ביום א' בתשרי, אור ל-14 בספטמבר 1711, והסתיימה ביום כ"ט באלול, 30 בספטמבר 1712.
המולד של תשרי חל ביום השבת, 22 שעות ו-335 חלקים. לפיכך זו שנה מסוג בחה. היא מעוברת, ואורכה 383 ימים.
זו שנה חמישית לשמיטה, ושנת 19 במחזור העיבור ה-289. תקופת ניסן שבשנה זו היא תחילת שנת 12 (סימנה יביגז) במחזור השמש ה-196.
שנה זו היא שנת 1,643 לחורבן הבית, ושנת 2,023 לשטרות.
אירועים

רבי צבי הירש פרנקל, רבה של שוואבך, הועמד לדין באשמת כישוף ונידון ל-24 שנות מאסר.
נולדו

שאול הלוי – רב קהילת יהודי אמדן ורב העיר האג (נפטר בה'תקמ"ה)
נפטרו

ט"ו באדר ב' – רבי צבי הירש קאיידנובר, אב"ד פרנקפורט ומחבר "קב הישר".
ח' בניסן – רבי אליהו שפירא, מחבר ספר אליה רבה ואליה זוטא.
רבי אברהם בן מרדכי הלוי, מרבני מצרים, מחבר שו"ת "גנת ורדים".
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
האריו

מחוז האריו (באסטונית: Harju maakond), הוא אחד מבין 15 מחוזות אסטוניה. המחוז ממוקם בחלקה הצפוני של המדינה וגובל במחוז לאנה במערב, מחוז לאנה-וירו במזרח, במחוז יארבה בדרום-מזרח ומחוז ראפלה בדרום.
בירת המחוז היא טאלין, בירתה של אסטוניה כולה.
ממשלת המחוז

בראש כל מחוז עומדת ממשלת המחוז (באסטונית: maakonnavalitsus) הנשלטת בידי מושל (maavanem), אשר ממונה בידי ממשלת אסטוניה לקדנציה בת חמש שנים. מאז 2006 משרת מושל המחוז מאוישת על ידי ורנר לוטסמאן.
גאוגרפיה

מחוז האריו גובל במפרץ הפיני מצפון. לחופה עשרה איים גדולים ועשרות איונים.
היסטוריה

עד לרפורמה המנהלית באוקטובר 2017 מנה המחוז 24 נפות, מתוכן 6 עירוניות והשאר כפריות.
נפות

המחוז מפוצל ל-16 נפות בהתפלגות הבאה: ישנן 4 נפות עירוניות  ו-12 נפות כפריות:
נפות עירוניות (linnad):
טאלין (Tallinn, בירת אסטוניה)
קיילה (Keila)
לוקסה (Loksa)
מארדו (Maardu)
נפות כפריות (vallad):
אניה (Anija)
הארקו (Harku)
ייאלכטמה (Jõelähtme)
לאנה האריו (Lääne-Harju): הוקמה ב-2017 וכוללת את הנפות לשעבר פלדיסקי, פאדיסה, ואסאלמה והנפה הכפרית של קיילה.
קוסאלו (Kuusalu)
קוסה (Kose)
קילי (Kiili)
ראסיקו (Raasiku)
ראה (Rae)
סאקו (Saku)
סאואה (Saue)
וימסי (Viimsi)
נפות כפריות לשעבר (vallad):
אאגווידו (Aegvidu)
ואסאלמה (Vasalemma)
ניסי (Nissi)
פאדיסה (Padise)
פלדיסקי (Paldiski) (נפה עירונית לשעבר)
פלדיסקי (Paldiski)
קרנו (Kernu)